Blaze7451/Wiki-th-20250601 huggingface dataset:
ฆราวาส

ฆราวาส (อ่านว่า คะราวาด) นัยแรกแปลว่า การอยู่ครองเรือน, การอยู่ในเรือน, การเป็นอยู่แบบชาวบ้าน เช่น
"ฆราวาสเป็นที่คับแคบ เป็นทางมาแห่งธุลี บรรพชาเป็นทางปลอดโปร่ง...."
ฆราวาส นัยที่สองแปลว่า ผู้ครองเรือน, ผู้อยู่ในเรือน ได้แก่ชาวบ้านทั่วไปที่มิใช่นักบวช เป็นคำที่มีความหมายเดียวกับคำว่า คฤหัสถ์ เช่น
"ฆราวาสธรรมเป็นธรรมสำหรับผู้ครองเรือนจะพึงประพฤติปฏิบัติ"
"เมื่อเรายังเป็นฆราวาสอยู่ ได้ตกแต่งร่างกายนุ่งห่มเสื้อผ้าอันงาม ทัดทรงดอกไม้ ลูบไล้ด้วยจุรณจันทน์ ....."
ฆราวาส มักพูดหรืออ่านเพี้ยนไปว่า ฆารวาส (คาระวาด)

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:บุคคลในศาสนาพุทธ
หมวดหมู่:คำศัพท์ศาสนาพุทธ
ภวตัณหา

ภวตัณหา แปลว่า ความอยากในภพ
ภวตัณหา ทั่วไปหมายถึงความอยากมีอยากเป็น คืออยากมีอย่างนั้นอย่างนี้ อยากเป็นนั่นเป็นนี่
ภวตัณหา ใจความสูงสุดหมายถึงความกำหนัดยินดีในรูปภพและอรูปภพ คือความพอใจติดใจในฌานด้วยความปรารถนาภพ อันเป็นความยินดีที่ประกอบด้วยสัสสตทิฐิ คือความเห็นว่าทุกสิ่งทุกอย่างเช่นเบญจขันธ์เป็นของเที่ยงแท้ ยั่งยืน มีติดต่อกันไปไม่เปลี่ยนแปลง กล่าวคืออยากเกิดอยากเป็นเช่นที่เป็นอยู่ตลอดไป

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
วิภวตัณหา

วิภวตัณหา แปลตรงตัวตามศัพท์บาลีว่า "ความไม่อยากมี" สามารถตีความได้หลายความหมาย
โดยทั่วไป วิภวตัณหา หมายถึงความไม่อยากมี ไม่อยากเป็น คืออยากจะพ้นจากภาวะที่ตนไม่ต้องการไม่อยากได้ เช่น อยากพ้นจากความยากจนจากความเจ็บไข้ พ้นจากความยากจน หรือ ไม่อยากเจอหน้าคนที่เราไม่ชอบใจ เป็นต้น
วิภวตัณหา อีกความหมายหนึ่ง หมายถึง ความคิดที่ผิด (อุจเฉททิฐิ) คือ เห็นว่าภพชาติไม่มี อันเป็นความความเห็นผิดที่ทำให้ไม่คำนึงถึงบาปบุญคุณโทษ เพราะความเห็นชนิดนี้เชื่อว่าชาติหน้าไม่มี คนเราตายแล้วสูญ จึงทำให้ปฏิบัติตนไปตามใจปรารถนาด้วยอำนาจของตัณหา โดยไม่กังวลถึงผลที่จะตามมาภายหลัง

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
กาม

กาม หรือ กามะ (ภาษาสันสกฤต, ภาษาบาลี; อักษรเทวนาครี: काम) แปลว่า "ความต้องการ, ความปรารถนา, ความหวัง" ในวรรณกรรมฮินดูและพุทธ กามมีความหมายกว้าง ๆ หมายถึง ความปรารถนาทางเพศและความปรารถนาในวรรณกรรมร่วมสมัย แต่แนวคิดของกามนั้นครอบคลุมความหมายกว้าง ๆ ถึง ความต้องการ, ความหวัง, ความใคร่, ความปรารถนา, ความสุขใจอันเกิดจากผัสสะ, ความต้องการถึง, ปรารถนาถึงการมีความสุขไปกับสุนทรียภาพ, ชีวิต, ความรักใคร่, ความหลง, การมีความสุขกับความรัก ไม่ว่าจะด้วยการมีเพศสัมพันธ์หรืออารมณ์ทางเพศหรือไม่ก็ตาม 
ในศาสนาฮินดู กามเป็นหนึ่งในเป้าหมายสี่ประการของชีวิตมนุษย์ กามถือเป็นสิ่งจำเป็นและเป็นเป้าหมายอันดีต่อสุขภาพของชีวิตมนุษย์เมื่อได้ทำตาม หากแต่ต้องไม่ละทิ้งเป้าหมายอีกสามประการที่เหลือ คือ ธรรม, อรรถ, และ โมกษะ เป้าหมายทั้งสี่ประการของชีวิตที่กล่าวมานี้เรียกรวมกันว่าเป็น ปุรุษารถะ
ในศาสนาพุทธเถรวาทนั้น พระธรรมกิตติวงศ์ (ทองดี สุรเตโช) ได้ระบุว่ากามคือ “ความอยากในกาม ความเยื่อใยในกาม ฯลฯ โดยทั่วไปหมายถึง ความอยากในกามคุณ 5 คือ รูป เสียง กลิ่น รส และโผฏฐัพพะ” และถือว่า “ใจความสูงสุดของกามตัณหา หมายถึง ความยินดี ความติดใจ ความพอใจในกามภพ อันเป็นที่เกิดของผู้ยังเกี่ยวข้องด้วยกาม ซึ่งพร้อมมูลด้วยกาม ได้แก่โลกมนุษย์และเทวโลก”

**อ้างอิง**
หมวดหมู่:คำศัพท์ศาสนาพุทธ
หมวดหมู่:คำศัพท์ศาสนาฮินดู
หมวดหมู่:ความสุข
ญัตติ (ศาสนาพุทธ)

ญัตติ แปลว่า การประกาศให้สงฆ์ทราบ เรียกอีกอย่างหนึ่งว่า คำเผดียงสงฆ์
ญัตติ ที่ใช้เฉพาะในพระวินัยหมายถึงคำเสนอหรือข้อเสนอที่ใช้ในกรรมวาจาโดยพระคู่สวดประกาศให้สงฆ์ทราบในการประชุมกันทำสังฆกรรมอย่างใดอย่างใดอย่างหนึ่ง ถ้าสวดญัตติแล้วไม่มีการเสนอในลงมติเรียกว่า ญัตตติกรรม แต่ถ้าเสนอให้ลงมติด้วย เรียกว่า ญัตติทุติยกรรม บ้าง ญัตติจตุถตกรรม บางแล้วแต่กรณี
ญัตติ ในคำไทยใช้ในความหมายว่าข้อเสนอเพื่อลงมติ, หัวข้อโต้วาที เช่นใช้ว่า
"ผู้แทนเขาจะเสนอญัตติเรื่องนี้ในสภาผู้แทนราษฎร"
"ในงานนี้มีการโต้วาทีในญัตติว่าปัญญาดีกว่าทรัพย์"

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
ปฏิคาหก

ปฏิคาหก แปลว่าผู้รับ คู่กับคำว่า ทายก ที่แปลว่า ผู้ให้
ปฏิคาหก หมายถึงผู้รับทาน, ผู้รับของถวายจากทายก ปกติใช้กับนักพรต นักบวช หรือบรรพชิต เช่นภิกษุสามเณร ในบุคคลทั่วไปก็มีใช้บ้างในกรณีที่เป็นผู้เข้าไปรับทานจากทายกผู้ใจบุญ เช่นพระเวสสันดรให้ทานก็มีปฏิคาหกที่เป็นคนทั่วไปมารับทานกันมาก
ปฏิคาหก ที่เป็นพระอริยบุคคลและเป็นผู้ทรงศีลทรงธรรมถือว่าเป็นปฏิคาหกผู้ยอดเยี่ยม นำให้ทายกผู้ถวายได้รับบุญอานิสงส์มาก เพราะเป็นปฏิคาหกผู้หมดกิเลสแล้วหรือเป็นผู้มีศีลบริสุทธิ์ เป็นผู้ปฏิบัติธรรม

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
ประคำ

ประคำแบบเซน
ประคำ หมายถึง ลูกกลม ๆ ที่ร้อยเป็นพวงสำหรับเป็นเครื่องหมายการนับในเวลาบริกรรมภาวนา หรือสำหรับใช้เป็นเครื่องราง เรียกโดยทั่วไปว่า ลูกประคำ
ประคำ ทำด้วยวัสดุต่างชนิด เช่น ไม้จันทน์ ไม้เนื่อแข็ง ลูกหวาย ผลไม้ตากแห้ง หินสี พลาสติก ตลอดถึงหยก โดยเจาะรูตรงกลาง ร้อยด้วยด้ายหรือเอ็นเป็นพวง พวงหนึ่งนิยมมีจำนวน 108 ลูก หรือน้อยกว่านั้นตามต้องการ ที่นิยม 108 เพราะถือคติตามบทบริกรรมภาวนา คือ อิติปิโส 108
ประคำ นิยมพกติดตัวไปในที่ต่าง ๆ โดยถือไปบ้าง ห้อยคอไปบ้าง เพื่อสะดวกในการใช้ได้ทันทีเมื่อมีโอกาส เช่น ขณะนั่งรถ นั่งรอเวลา หรือขณะอยู่คนเดียวเงียบ ๆ
นอกจากที่มีใช้ในพุทธศาสนาแล้ว ยังมีการใช้ลูกประคำในการสวดภาวนาในศาสนาอื่น ๆ เช่น คริสต์ (โรมันคาทอลิก), พราหมณ์-ฮินดู และ อิสลาม เป็นต้น

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนวัตถุ
SJ

SJ (ภาษาอังกฤษว่า เอสเจ) อาจหมายถึง- แซนโฮเซ เมืองในรัฐแคลิฟอร์เนีย- สการ์เล็ต โจแฮนสัน นักแสดง- โชเน็นจัมป์ นิตยสารการ์ตูนญี่ปุ่น- คณะแห่งพระเยซูเจ้า (Society of Jesus)- ซูเปอร์จูเนียร์ กลุ่มดนตรีสัญชาติเกาหลี- เซเลอร์จูปิเตอร์ ตัวละครในเซเลอร์มูน
ฟุตบอลทีมชาติรัสเซีย

ฟุตบอลทีมชาติรัสเซีย (Сборная России по футболу) เป็นทีมฟุตบอลตัวแทนของประเทศรัสเซีย ควบคุมโดยสหภาพฟุตบอลรัสเซีย และเป็นสมาชิกของยูฟ่า ทีมชาติรัสเซียได้เข้าร่วมแข่งขันในฟุตบอลโลกรอบสุดท้าย 4 ครั้ง ในปี 1994, 2002, 2014 และ 2018 นอกจากนี้ ยังเข้าร่วมแข่งขันในฟุตบอลชิงแชมป์แห่งชาติยุโรป 5 ครั้ง ในปี 1996, 2004, 2008, 2012 และ 2016 ซึ่งผลงานที่ดีที่สุดคือผ่านเข้าสู่รอบรองชนะเลิศในปี 2008
ฟีฟ่าได้พิจารณาให้รัสเซียเป็นทีมชาติที่สืบทอดจากทีมชาติสหภาพโซเวียตและทีมชาติเครือรัฐเอกราช

**ประวัติ**
ทีมชาติรัสเซีย ก่อตั้งขึ้นมาครั้งแรกในยุคจักรวรรดิรัสเซีย ในนามทีมชาติจักรวรรดิรัสเซีย เล่นเกมนานาชาติครั้งแรกกับทีมชาติฟินแลนด์ ที่กรุงสต็อกโฮล์ม ประเทศสวีเดน เมื่อวันที่ 30 มิถุนายน ค.ศ. 1912 ผลการแข่งขันเป็นฝ่ายแพ้ไป 1-2 
ต่อมาได้มีการก่อตั้งเป็นสหภาพโซเวียต ซึ่งเป็นอาณาจักรใหญ่ ทีมชาติสหภาพโซเวียตจึงมีความแข็งแกร่ง และประสบความสำเร็จมากมาย เคยได้อันดับ 4 ในฟุตบอลโลก 1966 และแชมป์ยุโรป 1960
หลังจากสหภาพโซเวียตล่มสลายไปในปี ค.ศ. 1991 ได้มีการแตกออกเป็นประเทศต่าง ๆ มากมาย ทีมชาติรัสเซียได้ลงเล่นเป็นครั้งแรกในกรุงมอสโก เมื่อวันที่ 16 สิงหาคม ค.ศ. 1992 โดยใช้ผู้เล่นเดิมจากทีมชาติสหภาพโซเวียตเป็นหลัก และเป็นฝ่ายเอาชนะทีมชาติเม็กซิโกไปได้ 2-0

**ลำดับเหตุการณ์**
 1960 สหภาพโซเวียต ได้แชมป์ฟุตบอลชิงแชมป์แห่งชาติยุโรป- 1964 สหภาพโซเวียต ได้รองแชมป์ฟุตบอลชิงแชมป์แห่งชาติยุโรป- 1966 สหภาพโซเวียต ได้อันดับที่ 4 ฟุตบอลโลก- 1972 สหภาพโซเวียต ได้รองแชมป์ฟุตบอลชิงแชมป์แห่งชาติยุโรป- 1988 สหภาพโซเวียต ได้รองแชมป์ฟุตบอลชิงแชมป์แห่งชาติยุโรป- 1991 สหภาพโซเวียตได้มีการล่มสลายกลายเป็นหลายประเทศ ทำให้เกิดทีมชาติเครือรัฐเอกราชและทีมชาติรัสเซีย- 1992 เครือรัฐเอกราช ตกรอบแบ่งกลุ่มฟุตบอลชิงแชมป์แห่งชาติยุโรป- 1994 รัสเซีย ตกรอบแบ่งกลุ่ม ฟุตบอลโลก โดยเป็นการเข้าแข่งฟุตบอลโลกครั้งแรกในชื่อรัสเซีย- 1996 รัสเซีย ตกรอบแบ่งกลุ่มฟุตบอลชิงแชมป์แห่งชาติยุโรป- 2002 รัสเซีย ตกรอบแบ่งกลุ่ม ฟุตบอลโลก- 2004 รัสเซีย ตกรอบแบ่งกลุ่มฟุตบอลชิงแชมป์แห่งชาติยุโรป- 2008 รัสเซีย ตกรอบ 8 ทีมฟุตบอลชิงแชมป์แห่งชาติยุโรป- 2012 รัสเซีย ตกรอบแบ่งกลุ่มฟุตบอลชิงแชมป์แห่งชาติยุโรป- 2014 รัสเซีย ตกรอบแบ่งกลุ่ม ฟุตบอลโลก- 2016 รัสเซีย ตกรอบแบ่งกลุ่มฟุตบอลชิงแชมป์แห่งชาติยุโรป- 2018 รัสเซีย ตกรอบก่อนรองชนะเลิศฟุตบอลโลก ในการเป็นเจ้าภาพ- 2022 รัสเซีย ถูกฟีฟ่าและยูฟ่าตัดสิทธิ์จากการแข่งขันฟุตบอลรอบคัดเลือก จากเหตุการณ์การรุกรานยูเครนของรัสเซีย

**อดีตผู้เล่นคนสำคัญ**
อังเดร อาร์ชาวิน 
*โรมัน ปัฟลูย์เชนโค
*วลาดิมีร์ เบสชาส์ตนิก
*พาเวล โปเกรบเนียก
*ดีนียาร์ บิลยาเลตดีนอฟ
*อังเดร แคนเชลสกีส์
*อิกอร์ อาคินเฟเยฟ
*เซอร์เก อิกนาเชวิช
*เลฟ ยาชิน

**ดูเพิ่ม**
 ฟุตบอลหญิงทีมชาติรัสเซีย- ฟุตซอลทีมชาติรัสเซีย- ฟุตซอลคนหูหนวกทีมชาติรัสเซีย

**อ้างอิง**

**แหล่งข้อมูลอื่น**
  เว็บไซต์ทีมชาติรัสเซียอย่างเป็นทางการ-  ทีมชาติรัสเซีย date=2018-06-18  จากฟีฟ่า- ทีมชาติรัสเซีย จากยูฟ่า
รัสเซีย

หมวดหมู่:ฟุตบอลในประเทศรัสเซีย
สถานีย่อย:การทหาร/วันนี้ในอดีต/22 มิถุนายน

22 มิถุนายน- พ.ศ. 2355 (ค.ศ. 1812) - สงครามนโปเลียน: ฝรั่งเศสโจมตีรัสเซีย
จดหมายเหตุเดือนมิถุนายน
บูรพาจารย์

บูรพาจารย์ (อ่านว่า บูระพาจาน) แปลว่า อาจารย์ในเบื้องต้น, อาจารย์ก่อนๆ ใช้ว่า บุพพาจารย์ หรือ บุรพาจารย์ ก็ได้
บูรพาจารย์ ใช้หมายถึงอาจารย์ 2 ประเภทคือ
# บิดามารดา คืออาจารย์พิเศษคนแรกของแต่ละคนที่สอนทุกอย่างให้โดยไม่มีค่าจ้าง ไม่มีตารางสอน ไม่มีวันหยุด บิดามารดาจัดว่าเป็นบูรพาจารย์ของลูก เป็นอาจารย์ผู้ยิ่งใหญ่ของลูกทุกคน
# อาจารย์เก่า คืออาจารย์ที่อบรมสั่งสอนวิชาการมาก่อน เป็นอาจารย์รุ่นแรกๆ จัดว่าเป็นบูรพาจารย์ของศิษย์และอาจารย์ต่อๆ มา ซึ่งได้แก่ครูอาจารย์ทั่วไป

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
นิพพิทา

นิพพิทา แปลว่า ความเบื่อหน่าย
นิพพิทา หมายถึงความเบื่อหน่ายในกองทุกข์ คือเบื่อหน่ายคลายความกำหนัดยินดีในสังขารด้วย การรู้แจ้งเห็นจริงว่าเป็นสิ่งน่าเบื่อ เป็นอนิจจัง ทุกขัง อนัตตา ไม่น่ายึดมั่นถือมั่น เป็นความเบื่อหน่ายด้วยปัญญา เบื่อหน่ายถาวร และเกิดขึ้นในทุกสังขาร
ความเบื่อหน่ายธรรมดา ความเบื่อหน่ายในสิ่งที่ไม่ชอบ เช่นคนป่วยเบื่อหน่ายอาหาร ภรรยาเบื่อหน่ายสามีที่มีชู้ ครูเบื่อหน่ายนักเรียนเกเร ไม่จัดเป็นนิพพิทา เพราะไม่เป็นการเบื่อหน่ายแบบถาวร แต่เป็นประเภทเบื่อๆ อยากๆ
นิพพิทา จัดเป็นนิพพิทาญาณ คือความหยั่งรู้ด้วยความเป็นจริงในสังขารด้วยความเบื่อหน่ายเป็นทางให้เกิดวิสุทธิมรรคผลนิพพาน

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
ปริมณฑล (ศาสนาพุทธ)

ปริมณฑล ในคำวัดหมายถึงความเรียบร้อย, ความสวยงาม, ความเป็นระเบียบ
ปริมณฑล ใช้เรียกการนุ่งห่มของภิกษุสามเณรว่า นุ่งห่มเป็นปริมณฑล คือนุ่งห่มเรียบร้อยสวยงาม เป็นระเบียบ ถูกธรรมเนียมนิยม
นุ่งเป็นปริมณฑล คือด้านบนนุ่งปิดสะดือ แต่ไม่ถึงกระโจมอก ด้านล่างปืดหัวเข่าลงมาเพียงครึ่งแข้ง ไม่ถึงกรอมข้อเท้า (สบง) คือ การนุ่งของพระสงฆ์ในส่วนสบง (ผ้าที่ใช้นุ่ง) ปรากฏในพระวินัยส่วนเสขิยวัตรสารูป สิกขาบทที่ 1 ว่า "ภิกษุพึงทำความศึกษาว่า เราจักนุ่งเป็นปริมณฑล ให้เรียบร้อย" การนุ่งเป็นปริมณฑลนี้ หมายถึง การนุ่งสบงโดยส่วนบนปิดตั้งแต่สะดือลงมา ส่วนล่างปิดตั้งแต่ใต้เข่าขี้นไป
ห่มเป็นปริมณฑล คือในวัดห่มเฉวียงบ่าคือปิดบ่าและแขนซ้าย เปิดบ่าและแขนขวา ปกเข่าลงมาขนาดเท่าผ้านุ่ง (สบง) เมื่อเข้าบ้านห่มคลุมปิดบ่าและแขนทั้งสองข้าง ปิดหลุมคอ ข้างล่างปิดหัวเข่าทั้งสองข้างเหมือนในวัด (ห่มดอง ห่มคลุม)

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
ห่มดอง

ห่มดอง คือการห่มผ้าของพระสงฆ์แบบหนึ่งโดยห่มเฉวียงบ่าคือเปิดบ่าขวา ปิดบ่าซ้าย พาดสังฆาฏิ แล้วคาดอกด้วยผ้ารัดอก การห่มดองถือว่าเป็นการนุ่งห่มของพระธรรมยุตินิกาย แต่ปัจจุบันเป็นการห่มครองที่นิยมในกลุ่มพระฝ่ายมหานิกายมากกว่า ฝ่ายธรรมยุติไม่ใคร่นิยมแล้ว นิยมห่มในภาคเหนือของประเทศ (อาจจะเพราะครูบาศรีวิชัยซึ่งเป็นที่ศรัทธาของชาวล้านนาห่มดอง) และวัดที่เป็นสำนักเรียนส่วนใหญ่จะกำหนดให้พระและสามเณรนุ่มห่มเพื่อให้ไปในแนวทางเดียวกัน อาจเพราะเนื่องจากมีสามเณรเป็นจำนวนมาก ซึ่งการห่มดองไม่หลุดง่าย บางท้องที่ถือว่าเป็นการห่มของของสามเณร ไม่ใช่การห่มของพระก็มี ปัจจุบันมหาวิทยาลัยสงฆ์ทั้งสองแห่งจะกำหนดให้พระนิสิตนุ่มห่มเมื่อมามหาวิทยาลัย แม้แต่กลุ่มวัดพระธรรมกาย ก็ยึดถือเป็นการห่มที่กลุ่มสาขาต้องห่มเหมือนกัน และยังส่งเสริมให้พระสงฆ์ในประเทศห่มอีกด้วย รูปปั้นพระสีวลีปางเดินธุดงค์ส่วนมากจะนุ่มห่มดองเช่นกัน และมีพระธุดงค์บางกลุ่มนิยมห่ม เมื่อออกเดินธุดงค์โดยจะถือเป็นสัญลักษณ์หรือธรรมเนียมของกลุ่ม เช่น วัดศีรีล้อม ถ้ำนิรภัย (สำนักท่องปาฏิโมกข์ อำเภอตากฟ้า นครสวรรค์)

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:พระสงฆ์
หมวดหมู่:คำศัพท์ศาสนาพุทธ
วิล.ไอ.แอม

วิล.ไอ.แอม (Will.I.Am) หรือชื่อจริงว่า วิลเลียม เจมส์ อดัมส์ จูเนียร์ (William James Adams Jr.) เกิดเมื่อวันที่ 15 มีนาคม ค.ศ. 1975 ที่ลอสแอนเจลิส แคลิฟอร์เนีย สหรัฐอเมริกา เป็นหนึ่งในสมาชิกวงฮิปฮอปชื่อดัง แบล็ก อายด์ พีส์ (Black Eyed Peas) เคยออกอัลบั้มเดี่ยวมาแล้ว 2 ชุด คือ Lost Change ในปี 2001 และ Must B 21 ในปี 2003 
เขายังทำงานเป็นโปรดิวเซอร์ให้กับศิลปินอื่นๆ มากมาย อาทิ จัสติน ทิมเบอร์เลก , แมรี่ เจ. ไบลจ์ , เมซี่ เกรย์ จนกลับมาทำอัลบั้มเดี่ยวของตัวเองอีกครั้งในชื่ออัลบั้มว่า Songs About Girls เปิดตัวดว้ยซิงเกิลแรก I Got It From My Mama  ที่ได้นำบางส่วนของเพลงจาก แมกกาซีน ซิกตี้ (Magazine 60) และ บ๊อบ เจมส์ (Bob James) มาใส่ไว้ในเพลงนี้ด้วย 

**ผลงานอัลบั้มเดี่ยว**
 2001: Lost Change - 2003: Must B 21 - 2007: Songs About Girls- 2013: #willpower

**อ้างอิง**

**แหล่งข้อมูลอื่น**
will-i-am.com
*will.i.am
*will.i.am
*will.i.am- will.i.am date=2011-05-22  at Beatbuggy- iam-fan - will.i.am website- iamwillBR - will.i.am brazilian fansite
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายจาเมกา
หมวดหมู่:โปรดิวเซอร์เพลงชาวอเมริกัน
หมวดหมู่:บุคคลจากลอสแอนเจลิส
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
ลูคัส โพด็อลสกี

ลูคัส โยเซ็ฟ โพด็อลสกี (Lukas Josef Podolski; เกิดเมื่อวันที่ 4 มิถุนายน  ค.ศ. 1985 ที่ประเทศโปแลนด์) มีชื่อเดิมว่า วูกัช ปอดอลสกี (Łukasz Podolski)  เป็นนักฟุตบอลอาชีพชาวเยอรมัน  เป็นอดีตนักฟุตบอลทีมชาติเยอรมนี  ปัจจุบันเป็นผู้เล่นของกูร์ญิกซับแช ในลีกของประเทศโปแลนด์ โดยเคยเป็นผู้เล่นให้กับกาลาตาซาราย  และเคยเล่นให้กับเอฟซีโคโลญ และไบเอิร์นมิวนิก ในลีกบุนเดิสลีกาของประเทศเยอรมนี รวมถึง อาร์เซนอล ในพรีเมียร์ลีกของประเทศอังกฤษ
ในฤดูกาล 2014–15 โพด็อลสกีไม่ได้มีโอกาสในการลงเล่นเท่าที่ควร แม้ในบางนัดก็ไม่มีแม้กระทั่งชื่อเป็นตัวสำรอง ทำให้ต้นปี ค.ศ. 2015 เจ้าตัวขอย้ายไปเล่นให้กับอินเตอร์มิลาน ในเซเรียอา ของประเทศอิตาลี ในแบบยืมตัวจนกระทั่งจบฤดูกาล
และต่อมาก็ได้ย้ายไปเล่นต่อให้กับกาลาตาซาราย ในซือเปร์ลีกของประเทศตุรกี
ในกลางปี ค.ศ. 2016 หลังจบฟุตบอลชิงแชมป์แห่งชาติยุโรปไม่นาน โพด็อลสกีได้ประกาศเลิกเล่นทีมชาติ โดยนัดสุดท้ายที่ได้ลงเล่น คือ การเปลี่ยนตัวลงไปในนัดที่เยอรมนีเอาชนะสโลวาเกีย 3–0 ในรอบสองฟุตบอลชิงแชมป์แห่งชาติยุโรป 2016 ที่ฝรั่งเศส  และได้ลงเล่นเป็นนัดสุดท้ายจริง ๆ ด้วยวัย 31 ปี ในวันที่ 22 มีนาคม ค.ศ. 2017 ที่สนามซิกนัลอิดูนาพาร์ค เมืองดอร์ทมุนท์ ในรายการอุ่นเครื่องพบกับทีมชาติอังกฤษ โดยโพด็อลสกีเป็นกัปตันทีม และสามารถยิงประตูได้ในนาทีที่ 69 ด้วยการยิงในระยะไกลอย่างสวยงาม ทำให้เยอรมนีชนะไป 1–0 รวมระยะเวลาที่ลงเล่นให้ทีมชาติเยอรมนี 13 ปี ทั้งสิ้น 130 นัด ยิงได้ 49 ประตู

**อ้างอิง**
หมวดหมู่:นักฟุตบอลชาวเยอรมัน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเจลีก
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในเซเรียอา
หมวดหมู่:ผู้เล่นแอร์สเทอ เอ็ฟเซ เคิลน์
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:นักฟุตบอลกาลาทาซาไรสปอร์คูลือบือ
หมวดหมู่:ผู้เล่นวิสเซล โคเบะ
หมวดหมู่:ผู้เล่นอันทัลยัสปอร์คูลือบือ
หมวดหมู่:ผู้เล่นกูร์ญิกซับแช
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:บุคคลจากจังหวัดชล็อนสก์
ทอร์สเทิน ฟริงส์

ทอร์สเทิน ฟริงส์ (Torsten Frings) เป็นอดีตนักฟุตบอลทีมชาติเยอรมนี และเคยเป็นกัปตันทีมสโมสรฟุตบอลแวร์เดอร์เบรเมินในระบบการแข่งขันฟุตบอลบุนเดิสลีกาของประเทศเยอรมนี
หมวดหมู่:นักฟุตบอลชาวเยอรมัน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลจากรัฐนอร์ทไรน์-เว็สท์ฟาเลิน
อ็อลลีเวอร์ เนอวิล

อ็อลลีเวอร์ พัททริค เนอวิล (Oliver Patric Neuville) เป็นนักฟุตบอลชาวเยอรมัน เคยเล่นให้กับทีมชาติเยอรมนี สโมสรไบเออร์เลเวอร์คูเซิน และสโมสรโบรุสซีอาเมินเชินกลัทบัคของประเทศเยอรมนี ปัจจุบันทำหน้าที่เป็นผู้ฝึกสอนของสโมสรโบรุสซีอาเมินเชินกลัทบัคอายุต่ำกว่า 19 ปี

**เกียรติยศ**
 Swiss Super League 1994- บุนเดิสลีกา รองชนะเลิศ ฤดูกาล 2000 และ 2002- เดเอ็ฟเบ-โพคาล รองชนะเลิศ ฤดูกาล 2002- ยูฟ่าแชมเปียนส์ลีก รองชนะเลิศ ฤดูกาล 2002- ฟุตบอลโลก 2002 รองชนะเลิศ, ฟุตบอลโลก 2006 อันดับสาม- ฟุตบอลชิงแชมป์แห่งชาติยุโรป 2008 รองชนะเลิศ- นักทำประตูประจำเดือนกรกฎาคม ค.ศ. 2006 (Torschütze des Monats)- นักทำประตูแห่งปี ค.ศ. 2006 (Torschütze des Jahres)

**แหล่งข้อมูลอื่น**
neuvilleoliver- Leverkusen who's who
*pid=2561
*179558
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกา
หมวดหมู่:ผู้เล่นเซเด เตเนริเฟ
หมวดหมู่:ผู้เล่นสโมสรฟุตบอลฮันซาร็อสท็อค
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นอาร์มีนีอาบีเลอเฟ็ลท์
หมวดหมู่:กองหน้าฟุตบอล
หมวดหมู่:บุคคลจากรัฐตีชีโน
หมวดหมู่:ชาวเยอรมันเชื้อสายอิตาลี
โกงกางใบเล็ก

โกงกางใบเล็ก เป็นไม้ขนาดกลางถึงขนาดใหญ่ที่ขึ้นได้ในดินเลนที่ค่อนข้างอ่อน ลึกและมีน้ำทะเลท่วมถึงตลอดเวลา ดังนั้นจึงพบไม้ชนิดนี้ขึ้นตามชายฝั่งทะเลริมแม่น้ำ, ชายคลองและป่าชายเลน สามารถพบได้ในตอนเหนือของประเทศออสเตรเลีย (รัฐควีนส์แลนด์ และนอร์เทิร์นเทร์ริทอรี), กวม, ประเทศอินเดีย, ประเทศอินโดนีเซีย, ประเทศมาเลเซีย, ประเทศมัลดีฟส์, ภูมิภาคไมโครนีเซีย, นิวแคลิโดเนีย, ประเทศปาปัวนิวกินี, ประเทศฟิลิปปินส์, ประเทศสิงคโปร์, หมู่เกาะโซโลมอน, ประเทศศรีลังกา, ไต้หวัน, ประเทศไทย ประเทศวานูอาตู และประเทศเวียดนาม
มีชื่อพื้นเมืองดังนี้: โกงกาง (ระนอง), โกงกางใบเล็ก (ภาคกลาง), พังกาทราย (กระบี่), พังกาใบเล็ก (พังงา)

**ลักษณะทางพฤกษศาสตร์**
โกงกางใบเล็กเป็นไม้ต้นขนาดใหญ่ สูง 25-35 ม. ระบบรากเป็นระบบรากแก้วมีรากเสริมออกมาเหนือโคนต้น 3-8 ม. รากที่โคนต้นหรือรากค้ำยันลำต้นแตกแขนงระเกะระกะไม่เป็นระเบียบ ทำมุมเกือบตั้งฉากกับลำต้นและหักเกือบเป็นมุมฉากลงดินเพื่อพยุงลำต้น เรือนยอดรูปกรวยคว่ำแคบ ๆ 
ลำต้นมีเส้นผ่านศูนย์กลาง 30-50 ซม. เปลือกสีเทาคล้ำหรือเทาอมชมพู แตกเป็นร่องตื้น ๆ ตามยาวทั่วไปและอาจมีร่องสั้น ๆ แตกตามขวางคั่นระหว่างร่องยาวอย่างไม่เป็นระเบียบ เมื่อทุบเปลือกทิ้งไว้สักครู่จะพบว่าเปลือกในจะมีสีแสดถึงแดงเลือดหมู 
ใบเป็นใบเดี่ยวเรียงตรงข้ามสลับทิศทางตั้งฉาก ใบคู่ล่างๆ จะร่วงไปเหลือแต่คู่ใบ 2-4 คู่ เป็นกลุ่มที่ปลายกิ่ง รูปรี กว้าง 4-8 ซม. ยาว 7-18 ซม. ปลายแหลมหรือเป็นติ่งแหลมเล็กยาว แข็ง สีดำ โคนรูปลิ่ม เส้นกลางใบด้านล่างสีแดงเรื่อ ๆ หรือชมพูอมแดง เส้นแขนงใบปรากฏราง ๆ แผ่นใบหนา ก้านใบยาว 1.5-3.5 ซม. มักมีสีแดงเรื่อ ๆ หูใบแคบ ปลายแหลมยาวประกบกันเป็นคู่ระหว่างคู่ใบ เห็นได้ชัดที่ปลายกิ่ง ยาว 4-9 ซม. สีชมพู ร่วงง่าย ใบเล็กกว่าโกงกางใบใหญ่ 
ดอกสมบูรณ์เพศ ช่อดอกสั้นมาก ออกตามง่ามใบที่ใบร่วงไปแล้ว ก้านช่อดอกยาว 0.6-2 ซม. ตรงปลายก้านช่อมีดอกที่ไม่มีก้านหรือมีก้านสั้น 1 คู่ ดอกตูมรูปไข่ ยาว 1.2-1.6 ซม. ใบประดับที่ฐานดอกติดกันคล้ายรูปถ้วย กลีบเลี้ยง 4 กลีบ รูปไข่ กว้าง 6-8 มม. ยาว 0.7-1.2 ซม. กลีบหนา ปลายแหลม ต่อมาจะโค้งลงเกือบแนบก้านดอก กลีบดอก 4 กลีบ ร่วงง่าย รูปใบหอก กว้าง 1-2 มม. ยาว 0.7-1.2 ซม. สีเหลืองอมเขียวหรือเหลืองอ่อน ขอบกลีบไม่มีขน เกสรเพศผู้ 12 อัน ก้านชูอับเรณูสั้นมากหรือไม่ปรากฏชัด 
ผลมีรูปไข่กลับยาว 2-3 ซม. สีน้ำตาลคล้ำ ผิวค่อนข้างขรุขระ เมล็ดงอกได้ในขณะที่ผลยังติดอยู่กับต้น ลำต้นใต้ใบเลี้ยงรูปทรงกระบอก เรียงโค้งเล็กน้อย ยาว 30-40 ซม. เส้นผ่านศูนย์กลาง 1-1.2 ซม. มีขนาดโตขึ้นที่ส่วนปลาย ผิวเป็นมัน สีเขียวหรือเขียวอมม่วง ค่อนข้างเรียบหรือมีตุ่มขรุขระกระจัดกระจาย เมื่อร่วงหล่นลงสู่พื้นจะปักลงในดิน
เสริม 2561 พบว่าใบของโกงกางเป็นสมุนไพร ไว้คลาดร้อน เครียด ปวดท้องรุนแรง แต่ควรต้มก่อน สามารถรวมกับอย่างอื่นเพื่อเปลี่ยนรสชาติได้

**ประโยชน์**
 น้ำจากเปลือกใช้ชะล้างแผล ห้ามเลือด แก้ท้องร่วง แก้บิด น.ส.พ.คม-ชัด-ลึก วันที่ : 17 ก.ค. 50- เปลือกให้น้ำฝาดสีน้ำตาลใช้ ย้อมผ้า อวน- ลำต้นใช้ทำเสาเข็มในที่น้ำทะเลขึ้นถึง เผ่าถ่าน - เนื่องจากเปลือกมีสารแทนนินและฟีนอล เป็นสารที่ใช้ทำสี, หมึกและยา จึงมีการนำไปสกัด
*ใบ เป็นสมุนไพรได้ ตามเสริม

**วิธีการทำสีย้อมผ้า**
สีน้ำตาลแก่จากเปลือกไม้โกงกาง นำเปลือกไม้โกงกางที่แห้งพอหมาด มาล้างน้ำให้สะอาด แช่น้ำไว้ 1 คืน แล้วต้มเคี่ยวไว้ 2 วัน แล้วกรองเอาแต่น้ำย้อม

**อ้างอิง**
หมวดหมู่:วงศ์โกงกาง
หมวดหมู่:สมุนไพร
หมวดหมู่:พืชให้สีย้อม
หมวดหมู่:ไม้ที่ใช้ในการก่อสร้าง
หมวดหมู่:ไม้ป่าชายเลน
ไฮกุ (แก้ความกำกวม)

ไฮกุ (haiku) อาจหมายถึง- ไฮกุ โคลงกลอนในลักษณะหนึ่งของญี่ปุ่น- ไฮกุ (ระบบปฏิบัติการ) ซอฟต์แวร์คอมพิวเตอร์- ไฮกุ (รัฐฮาวาย) เมืองในรัฐฮาวาย
ลิลิต (แก้ความกำกวม)

ลิลิต อาจหมายถึง- ลิลิต วรรณกรรมประเภทหนึ่งของไทย ที่แต่งด้วยโคลงและร่ายสลับกัน- ลิลิธ (Lilith) เทพเจ้าองค์หนึ่งของเมโสโปเตเมีย
ทอมมี่ ลี โจนส์

ทอมมี่ ลี โจนส์ (Tommy Lee Jones) เกิดเมื่อวันที่ 15 กันยายน ค.ศ. 1946 เป็นนักแสดงชายชาวอเมริกัน

**ประวัติ**
ทอมมี่ ลี โจนส์เกิดที่ซานซาบา เท็กซัส สหรัฐอเมริกา เขาจบการศึกษาจากมหาวิทยาลัยฮาวาร์ดด้วยผลการเรียนระดับเกียรตินิยมในปี 1969  ซึ่งเขาเคยมีเพื่อนร่วมห้องชื่อ อัล กอร์ รองประธานาธิบดีของสหรัฐฯ เขายังเป็นอดีตนักโปโลแชมเปี้ยนในระดับอาชีพอีกด้วย หลังจากเรียนจบเขาขึ้นแสดงละครเวทีเรื่อง A Patriot for Me และได้แสดงภาพยนตร์เป็นครั้งแรกในปีต่อมา ในเรื่อง Love Story หลังจากนั้น โจนส์ได้บทนำเป็นครั้งแรก ในหนังแคนาเดียนที่ไม่ค่อยโด่งดังนัก เรื่อง Eliza’s Horoscope (1975) ต่อมาเขาได้แสดงในหนังมินิซีรีส์ทางโทรทัศน์ เรื่อง The Amazing Howard Hughes ในบทโฮเวิร์ด ฮิวจ์ส ซึ่งทำให้เขามีชื่อเสียงไปทั่วประเทศ ต่อมาเขาได้แสดงใน เรื่อง The Executioner’s Song (1982) ในบทฆาตกรชื่อ แกรี่ กิลมอร์ ซึ่งทำให้เขาได้รับรางวัลเอ็มมี
เขามีผลงานทั้งในโทรทัศน์และภาพยนตร์ โดยผลงานทางโทรทัศน์ที่โดดเด่นที่สุดของเขา เป็นมินิซีรีส์เรื่อง Lonesome Dove (1989) ซึ่งทำให้เขาได้การเสนอชื่อเข้าชิงรางวัลเอ็มมี่อีกครั้ง หลังจากที่เขาได้รับการเสนอชื่อเข้าชิงรางวัลออสการ์ผู้แสดงสมทบชายยอดเยี่ยม จากบทบาทการแสดงของเขาใน JFK (1991) ของผู้กำกับ โอลิเวอร์ สโตน แต่ไม่ได้รับรางวัลจนอีกสองปีถัดมาก็ได้รับรางวัลลูกโลกทองคำ จากการรับบทเป็น แซม เจอราร์ด ในเรื่องThe Fugitive (1993)
ผลงานต่อ ๆ มาของเขามีความหลากหลายไม่ว่าจะเป็นเรื่อง Natural Born Killers บท ไท ค็อบบ์ ผู้เป็นฮีโร่เบสบอลในเรื่อง Cobb, บทนายทหารยศร้อยเอกผู้กำลังเผชิญปัญหา ใน Blue Sky, บททนายความรัฐบาลกลาง ใน The Client และบทมือระเบิดโรคจิต ใน Blown Away เขายังมีผลงานฟอร์มยักษ์หลายเรื่องอย่างเรือ่ง Batman Forever (1995) ในบท ทูเฟซ หรือแม้แต่ในบทชายชุดดำในเรื่อง Men in Black (1997) ที่ทำรายได้อย่างดีและมีภาคต่อใน Men in Black II

**อ้างอิง**
  ทอมมี่ ลี โจนส์ (Tommy Lee Jones) date=2008-04-28  movieseer.com
หมวดหมู่:นักแสดงอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากรัฐเท็กซัส‎
หมวดหมู่:ผู้กำกับภาพยนตร์ชาวอเมริกัน
หมวดหมู่:นักโปโลชาวอเมริกัน
ไวยาวัจกร

ไวยาวัจกร (อ่านว่า ไวยาวัดจะกอน) แปลว่า ผู้ขวนขวายช่วยทำกิจของสงฆ์ หมายถึงผู้ช่วยเหลือรับใช้พระสงฆ์ ทำกิจธุระแทนสงฆ์
ไวยาวัจกร ตามกฎหมายหมายถึงคฤหัสถ์ผู้ได้รับแต่งตั้งให้มีหน้าที่เบิกจ่ายนิตยภัต และมีอำนาจหน้าที่ดูแลรักษาจัดการทรัพย์สินของวัดได้ตามที่เจ้าอาวาสมอบหมายเป็นหนังสือ และกำหนดให้ไวยาวัจกรเป็นเจ้าพนักงานตามกฎหมาย
การแต่งตั้งไวยาวัจกรเป็นอำนาจหน้าที่ของเจ้าอาวาส วัดหนึ่งอาจมีไวยาวัจกรได้หลายคน ความเป็นไวยาวัจกรสิ้นสุดลงเมื่อเจ้าอาวาสผู้แต่งตั้งให้ออกหรือเจ้าอาวาสผู้แต่งตั้งพ้นจากความเป็นเจ้าอาวาส เช่น ลาออก ลาสิกขา มรณภาพ

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:บุคคลในศาสนาพุทธ
หมวดหมู่:คำศัพท์ศาสนาพุทธ
นิตยภัต

นิตยภัต (อ่านว่า นิดตะยะพัด) แปลว่า อาหารประจำ ปัจจุบันใช้ในความหมายว่าเงินค่าอาหารที่ทางราชการถวายแก่สงฆ์เป็นประจำ
นิตยภัต มีความเป็นมาคือในอดีตพระเจ้าแผ่นดินได้พระราชทานภัตตาหารแก่พระสงฆ์ที่มีสมณศักดิ์ หรือที่เคารพนับถือเป็นการส่วนพระองค์ โดยให้เจ้าหน้าที่จัดถวายประจำ ต่อมาพระสงฆ์ที่มีสมณศักดิ์มีมากขึ้นและอยู่ตามหัวเมืองก็มีความไม่สะดวกแก่การจัดอาหารถวาย แม้จะเปลี่ยนเป็นเงินแล้วก็ยังคงเรียกว่านิตยภัตเหมือนเดิม
นิตยภัต ถือว่าเป็นเครื่องสักการะที่พระเจ้าแผ่นดินถวายแก่พระสงฆ์ผู้ทำคุณประโยชน์แก่พระศาสนาและบ้านเมือง

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
ประชาทรรศน์ (หนังสือพิมพ์)

ประชาทรรศน์ เป็นหนังสือพิมพ์รายวัน วางจำหน่ายทุกวันจันทร์-วันศุกร์ จำนวน 16 หน้า ราคาฉบับละ 7 บาท นำเสนอข่าวทั่วไป มีคำขวัญว่า “หนังสือพิมพ์รายวันทางเลือกเพื่อประชาชน” ออกฉบับปฐมฤกษ์เมื่อวันที่ 11 ตุลาคม พ.ศ. 2550 หลังจากที่พิมพ์เป็นฉบับทดลองมาแล้ว 10 ฉบับ ตั้งแต่วันที่ 1 ตุลาคม มี นาย พิธาน คลี่ขจาย น้องชาย นายสุภาพ คลี่ขจาย นายกสมาคมโทรทัศน์ระบบดิจิตอล (ประเทศไทย) เป็นบรรณาธิการ บริหาร ผศ.จรัล ดิษฐาอภิชัย ประธานคณะกรรมการประชาชนเพื่อแก้ไขรัฐธรรมนูญ 2550 (คปพร.) อดีตกรรมการสิทธิมนุษยชนแห่งชาติ และอดีตประธานแนวร่วมประชาธิปไตยต่อต้านเผด็จการแห่งชาติ (นปช.) เป็นที่ปรึกษากิตติมศักดิ์ และอเนก เรืองเชื้อเหมือน เป็นบรรณาธิการผู้พิมพ์ผู้โฆษณา
หนังสือพิมพ์ประชาทรรศน์มีเนื้อหาส่วนมากเกี่ยวกับการแสดงทัศนคติทางการเมืองที่แตกต่างจากสื่อกระแสหลัก โดยมีจุดยืนในการส่งเสริมระบบรัฐสภาในระบอบประชาธิปไตยอันมีพระมหากษัตริย์ทรงเป็นประมุข ต่อต้านการรัฐประหาร และการชุมนุมทางการเมืองที่ปฏิเสธคณะบุคคลที่เข้าดำรงตำแหน่งทางการเมืองอย่างถูกต้องตามกฎหมาย ซึ่งหมายถึงคณะมนตรีความมั่นคงแห่งชาติ และพันธมิตรประชาชนเพื่อประชาธิปไตย
ต่อมา การนำเสนอข่าวในระยะหลังเป็นไปในทำนองให้การสนับสนุนนายเนวิน ชิดชอบ และพรรคภูมิใจไทย เนื่องจากนายเนวินเป็นนายทุนให้กับหนังสือพิมพ์ฉบับนี้นั่นเอง และสีหัวข่าวใหญ่ปรับเปลี่ยนจากสีแดงเป็นสีน้ำเงินแทนรวมไปถึงได้โจมตีกลุ่ม แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน
หนังสือพิมพ์ประชาทรรศน์ตีพิมพ์วางจำหน่าย 581 ฉบับ กระทั่งวันที่ 15 มกราคม พ.ศ. 2553 ได้ตีพิมพ์เป็นฉบับสุดท้าย ก่อนที่บริษัท สำนักข่าวประชาทรรศน์ จำกัด ตัดสินใจหยุดผลิต หยุดจำหน่าย และให้พนักงานลาออกจำนวนมาก ปัจจุบันเหลือเพียงแค่เว็บไซต์ประชาทรรศน์ออนไลน์ที่นำเสนอข่าว ส่วนกองบรรณาธิการบางส่วนหันไปผลิตรายการวิทยุ โดยใช้ชื่อว่าสถานีวิทยุชุมชนปกป้องสถาบัน นำโดยนายอุดมศักดิ์ สาวนะ บรรณาธิการอำนวยการหนังสือพิมพ์ประชาทรรศน์

**แหล่งข้อมูลอื่น**
  เว็บไซต์อย่างเป็นทางการ date=2009-12-30 -  สถานการณ์สื่อในช่วงเดือนมกราคม 2553 โดย ศูนย์เฝ้าระวังการคุมคามสื่อ ฝ่ายสิทธิเสรีภาพและปฏิรูปสื่อ สมาคมนักข่าวนักหนังสือพิมพ์แห่งประเทศไทย
หมวดหมู่:หนังสือพิมพ์ในประเทศไทย
หลวงวิจารณ์ภัณฑกิจ (แจ๋ว บุนนาค)

รองเสวกโท นายหมวดเอก หลวงวิจารณ์ภัณฑกิจ (แจ๋ว บุนนาค) เกิดในราชินิกุลบุนนาค เป็นบุตรเจ้าพระยาสุรพันธ์พิสุทธิ์ (เทศ บุนนาค) มารดาชื่อ มอญ นับเป็นราชินิกุลบุนนาค ชั้นที่ 4 และวงศ์เฉกอะหมัด ชั้นที่ 9 (สืบเชื้อสายจากออกญาบวรราชนายก (เฉกอะหมัด)) เกิดเมื่อปี 2432 ถึงแก่กรรมเมื่อปี 2490

**การรับราชการ**
รับราชการในรัชกาลที่ 6  โดยเมื่อวันที่ 28 ธันวาคม 2461 มหาดเล็กวิเศษ แจ๋ว บุนนาค ได้รับพระราชทานบรรดาศักดิ์เป็นที่ ขุนวิจารณ์ภัณฑกิจ สังกัดกรมชาวที่ ขึ้นกับกรมมหาดเล็ก ก่อนได้เลื่อนยศเป็น รองหุ้มแพร และเลื่อนบรรดาศักดิ์เป็นหลวง ในราชทินนามเดิม มีตำแหน่งเป็น ผู้ช่วยหัวหน้าแผนกรักษาวังปารุสกวัน ท่าวาสุกรี สวนจิตรลดา สวนกุหลาบ และสนามหญ้านอกกำแพงพระราชวังดุสิต
ในรัชกาลที่ 7 ได้เป็น รองเสวกโท หัวหน้าแผนกรักษาสวนและสนามนอกกำแพงวัง สังกัดกองรักษาพระราชวังดุสิต (กรมมหาดเล็ก รวมเข้าในสังกัดกระทรวงวัง เมื่อวันที่ 24 กรกฎาคม 2469)  ต่อมา ได้เป็น หัวหน้าแผนกรักษาพื้นที่ในบริเวณกำแพงพระราชวังดุสิต  แล้วเป็น ผู้รักษาพระราชวังบางปะอิน  (แผนกรักษาพระราชวังบางปะอิน สังกัดกองมหาดเล็กชาวที่) ก่อนจะออกจากราชการในรัชกาลที่ 8

**กองเสือป่า**
 27 กุมภาพันธ์ 2459 ว่าที่นายหมู่ตรี (นายหมู่เอกชั่วคราว) แจ๋ว บุนนาค เป็นนายหมู่เอก กรมเสือป่าปืนใหญ่หลวงรักษาพระองค์ กองกำลังของกองเสนาหลวงรักษาพระองค์-  13 มีนาคม 2460 นายหมู่เอก (ว่าที่นายหมวดตรีชั่วคราว) แจ๋ว บุนนาค รองผู้บังคับกองร้อยที่ 2 เป็นว่าที่นายหมวดตรี กรมเสือป่าปืนใหญ่หลวง ร.อ. กองกำลังของกองเสนาหลวง ร.อ.- 4 มีนาคม 2461 ว่าที่นายหมวดตรี ขุนวิจารณ์ภัณฑกิจ (แจ๋ว บุนนาค) เป็นนายหมวดตรี แผนกยกกระบัตรกรม กรมเสือป่าปืนใหญ่หลวง ร.อ. กองกำลังของกองเสนาหลวง ร.อ.- 20 กุมภาพันธ์ 2462 นายหมวดตรี ขุนวิจารณ์ภัณฑกิจ (แจ๋ว บุนนาค) เป็นนายหมวดโท แผนกยกกระบัตรกรม กรมเสือป่าปืนใหญ่หลวง ร.อ.- 21 กุมภาพันธ์ 2463 นายหมวดโท ขุนวิจารณ์ภัณฑกิจ (แจ๋ว บุนนาค) เป็นนายหมวดเอก แผนกยกกระบัตรกรม กรมเสือป่าปืนใหญ่หลวง ร.อ.

**ราชการพิเศษ**
 การพระราชทานเพลิงพระศพ ณ พระเมรุท้องสนามหลวง พ.ศ. 2471 - การพระราชทานเพลิงพระศพ ณ พระเมรุวัดเทพศิรินทราวาส พ.ศ. 2475 - การพระราชทานเพลิงพระศพ ณ พระเมรุวัดเทพศิรินทราวาส พ.ศ. 2479 - การพระราชทานเพลิงพระศพ ณ พระเมรุวัดเทพศิรินทราวาส พ.ศ. 2481 

**เครื่องราชอิสริยาภรณ์**
 2462- 2467- 2468- พ.ศ. 2469 – เสมาบรมราชาภิเษก ชั้นเงิน เนื่องในการพระราชพิธีบรมราชาภิเษก รัชกาลที่ 7- 2480- 2481

**ครอบครัว**
หลวงวิจารณ์ภัณฑกิจ (แจ๋ว บุนนาค) มีภรรยา (ที่มีบุตร ธิดา) 5 คน คือ
1. นางแวว (บุญเย็น)
2. นางทองม้วน
3. นางเอิบ (ศุภวงศ์)
4. นางเล็ก (โหมดหิรัญ)
5. นางธารี (เทศรักษ์) ธิดานายพุก และ นางสาย เทศรักษ์  เป็นญาติกับพระยาศรีวิกรมาทิตย์ (สงวน สิงคะเนติ) ต้นสกุล ศรีวิกรม์ 

มีบุตร ธิดา 13 คน (นับว่าเป็นราชินิกุลบุนนาค ชั้นที่ 5 วงศ์เฉกอะหมัด ชั้นที่ 10) คือ 
1. (หญิง) เจรง (นางแวว เป็นมารดา) เป็นภรรยานายโชค บุนนาค บุตรพระยามนตรีสุริยวงศ์ (ชื่น บุนนาค)
2. (ชาย) จรรย์   3. (หญิง) ไข่มุกต์   4. (หญิง) จอกมุกต์   5. (หญิง) จินตนา (4 คนนี้ นางทองม้วน เป็นมารดา)
6. (ชาย) ร้อยตรี จำลอง (นางเอิบ เป็นมารดา)
7. (ชาย) อำรุง (นางเล็ก เป็นมารดา)
8. (ชาย) ปรีชา   9. (หญิง) ปราณี   10. (ชาย) ศรีสุข   11. (ชาย) สมศักดิ์   12. (ชาย) จวบณรงค์   13. (หญิง) จงกลณี (6 คนนี้ นางธารี เป็นมารดา)

**อ้างอิง**
ว
ว
ว
2490
หมวดหมู่:บุคคลที่เกิดในปี พ.ศ. 2432
หมวดหมู่:บุคคลที่เสียชีวิตในปี พ.ศ. 2490
คาชีค

232px
คาชีค, หรือดาววูคกี้ ซี, อีดีน, จี5-623, และดาววูคกี้ (ภาษาอังกฤษ: Kashyyyk, Wookiee Planet C, Edean, G5-623, Wookiee World) เป็นดาวเคราะห์ในภาพยนตร์ นวนิยาย และเกมชุดสตาร์ วอร์ส คาชีคเป็นสถานที่ที่เกิดเหตุการมามายในประวัติศาสตร์ของสตาร์ วอร์ส มันเป็นดาวบ้านเกิดของชิวแบคก้า ฝ่ายแบ่งแยกดินแดน ได้บุกโจมตที่นี่  และพ่ายแพ้ไป ในยุทธการคาชีค
คาชีค เป็นดาวเคราะห์วงใน มันเขียวชอุ่ม, เต็มไปด้วยต้นไม้ซึ่งเป็นบ้านของวูคกี้ เคยเป็นดาวของสาธารณรัฐกาแลกติกและสาธารณรัฐใหม่ มันยังเป็นดาวทาสของจักรวรรดิกาแลกติกอีกด้วย

**แหล่งข้อมูลอื่น**
 http://starwars.wikia.com/wiki/Kashyyyk
หมวดหมู่:ดาวเคราะห์ในสตาร์ วอร์ส
หมวดหมู่:สถานที่ในสตาร์ วอร์ส
เฟอร์กี้ (แก้ความกำกวม)

เฟอร์กี้ (Fergie) เป็นชื่อเล่น ที่นิยมใช้เรียกคนที่มีเชื้อสายสกอตแลนด์ นามสกุล เฟอร์กูสัน ซึ่งสามารถหมายถึง- อเล็กซ์ เฟอร์กูสัน อดีตนักฟุตบอลและผู้จัดการทีมฟุตบอลชาวสกอต- ซาราห์ มากาเร็ต เฟอร์กูสัน หรือ ซาราห์ ดัชเชสแห่งยอร์ก- เฟอร์กี้ หรือ สเตซี่ แอนน์ เฟอร์กูสัน นักร้องชาวอเมริกัน
กรุงเทพกรังด์ปรีซ์ 2531

การแข่งขันรถยนต์ประวัติศาสตร์ กรุงเทพกรังด์ปรีซ์ 2531 เป็นการแข่งรถที่จัดขึ้นในประเทศไทย เมื่อวันที่ 9 มกราคม พ.ศ. 2531 ที่ถนนราชดำเนิน และ 16 มกราคม พ.ศ. 2531 ที่พีระอินเตอร์เนชั่นแนลเซอร์กิต จังหวัดชลบุรี

**ที่มา**
การจัดการแข่งขันนี้ริเริ่มโดย สรรพสิริ วิรยศิริ ตั้งแต่ปี พ.ศ. 2528 จากการปรึกษากับพระวรวงศ์เธอ พระองค์เจ้าพีรพงศ์ภาณุเดช ถึงความเป็นไปได้ที่จะนำรถแข่งที่ทรงเคยขับในอดีต มาจัดแข่งอีกครั้งเช่นเดียวกับที่เคยทรงทำเมื่อวันที่ 5 ธันวาคม พ.ศ. 2480 และในรูปแบบของกรุงเทพกรังด์ปรีซ์ ที่ไทยเคยจะจัดในปี พ.ศ. 2482
พ.ศ. 2528 สรรพสิริ วิรยศิริ ได้นำแนวคิดนี้ไปปรึกษากับหม่อมราชวงศ์นริศรา จักรพงษ์ ธิดาของพระเจ้าวรวงศ์เธอ พระองค์เจ้าจุลจักรพงษ์ และได้นำความไปปรึกษากับพลเอกชวลิต ยงใจยุทธ (ซึ่งมีศักดิ์เป็นหลานน้า ของพระองค์พีระ) ผู้บัญชาการทหารบกในขณะนั้น ตามคำแนะนำของพระองค์พีระที่ทรงให้ไว้ก่อนจะสิ้นพระชนม์
กองทัพบกไทย จึงได้จัดตั้งโครงการเทิดพระเกียรติเจ้าดาราทอง และดำเนินจัดการแข่งขันรถยนต์ประวัติศาสตร์ "กรุงเทพกรังด์ปรีซ์ 2531" ขึ้น

**รถที่ร่วมแข่งขัน**

**การแข่งขัน**

**ดูเพิ่ม**
 กรุงเทพกรังด์ปรีซ์

**อ้างอิง**
, ภาคผนวกในการตีพิมพ์ครั้งที่ 10 โดย สรรพสิริ วิรยศิริ
หมวดหมู่:การแข่งขันรถยนต์
หมวดหมู่:พ.ศ. 2531
ซูไทคูน ไดโนเสาร์

ซูไทคูน ไดโนเสาร์ เป็นภาคเสริมที่สองของเกมส์ซูไทคูนเป็นแบบการสร้างสวนสัตว์ไดโนเสาร์ ที่เป็นการสร้างสัตว์จากสัตว์ดึกดำบรรพ์ และยุคน้ำแข็งเป็นต้น

**รายชื่อสัตว์ภายในเกมส์**
ไทรันโนซอรัส เร็กซ์
*สไปโนซอรัส
*เฮอร์รีราซอรัส
*สไตราโคซอรัส
*อิกัวโนดอน
*Giant Tortoise
*เวโลซิแรปเตอร์
*แองคีโลซอรัส
*อะแพทโทซอรัส
*Caudipteryx
*อัลโลซอรัส
*ซีโลไฟซิส
*เพลสสิโอซอรัส
*สเตโกซอรัส
*สไตราโคซอรัส
*เคนโรซอรัส
*แคมพ์โตซอรัส
*ช้างแมมมอธ
*Saber-toothed Cat
*Woolly Rhinoceros
*แลมบีโอซอรัส
*Macrauchenia
*Loch Ness Monster
*Giant Ground Sloth
*กัลลิมิมัส
*เพลททีโอซอรัส
*ไทรเซอราทอปส์
*ไดโนซูคัส
หมวดหมู่:เกมจำลองธุรกิจ
แม่แบบ:เหตุการณ์ปัจจุบัน/2551 มิถุนายน 30

* แทมมารีน ธนสุกาญจน์ ชนะเยเลนา แยนโควิช  2 เซต 6-3, 6-2 ในรอบสี่ เทนนิสวิมเบิลดัน เป็นครั้งแรกในการเล่นอาชีพ และจะเข้าไปพบกับวีนัส วิลเลียมส์ ในรอบแปดคนสุดท้าย
}
โรลเลอร์โคสเตอร์ไทคูน 2

โรลเลอร์โคสเตอร์ไทคูน 2 เป็นเกมส์สวนสนุกภาค 2 ของเกมส์ โรลเลอร์ โคสเตอร์ ไทคูนผู้สร้างโดย คริส ซาวเยอร์

**ภาคเสริม**
โรลเลอร์โคสเตอร์ไทคูน 2 มีภาคเสริมดังกล่าวได้แก่ Wacky World  Time Twister Triple Thrill Pack (ภาคเสริมรวม)
หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:เกมสำหรับวินโดวส์
ลิเตียน

ลิเตียน ( ค.ศ. 180 –  217)p=409 เป็นขุนพลคนสำคัญของโจโฉและเป็นหนึ่งขุนพลกลุ่มแรกของโจโฉ (อันได้แก่ โจหยิน โจหอง แฮหัวตุ้น แฮหัวเอี๋ยน ลิเตียน งักจิ้น) เข้าด้วยกับโจโฉตั้งแต่โจโฉประกาศเรียกคนอาสาสมัครไปปราบตั๋งโต๊ะ เป็นคนสุภาพอ่อนโยน มีความรู้ทั้งด้านการทหารและการปกครอง ได้ออกศึกเสมอ และได้ยศทหารเป็นพ้อหลู่เจียงจวิน สิ้นชีพเมื่ออายุ 36 ปี ได้รับพระราชทานบรรดาศักดิ์เป็นหมิ่นโหว (พระยา)

**อ้างอิง**
หมวดหมู่:วุยก๊ก
หมวดหมู่:บุคคลในยุคสามก๊ก
ประชาทรรศน์ (แก้ความกำกวม)

ประชาทรรศน์ สามารถหมายถึง- หนังสือพิมพ์ประชาทรรศน์รายวัน- นิตยสารประชาทรรศน์รายสัปดาห์- นิตยสารรายปักษ์ประชาทรรศน์ ฉบับความจริงวันนี้
โทโมโนบุ ชิมิซุ

โทโมโนบุ ชิมิซุ (Shimizu Tomonobu) นักมวยสากลชาวญี่ปุ่น เกิดเมื่อ 28 มิถุนายน ค.ศ. 1981 ที่เมืองฟูกูอิ จังหวัดฟูกูอิ ประเทศญี่ปุ่น  จบการศึกษาจากมหาวิทยาลัยเกษตรศาสตร์โตเกียว 
ชิมิซุ มีส่วนสูง 171 เซนติเมตร เคยชิงแชมป์โลกในรุ่นฟลายเวทมาแล้ว 2 ครั้ง กับพงษ์ศักดิ์เล็ก กระทิงแดงยิม และไดซูเกะ ไนโต แต่เป็นฝ่ายแพ้น็อกไปทั้ง 2 ครั้ง ต่อมาได้เลื่อนรุ่นขึ้นมาชกในรุ่นซูเปอร์ฟลายเวท สามารถเอาชนะคะแนน อูโก กาซาเรส นักมวยชาวเม็กซิกันไปได้ในปลายเดือนสิงหาคม ค.ศ. 2011 ได้แชมป์โลกของสมาคมมวยโลก (WBA) ไปครอง แต่ทว่ายังมิทันได้ป้องกันตำแหน่ง ชิมิสึก็เกิดอาการบาดเจ็บ ไม่สามารถชกต่อไปได้ เทพฤทธิ์ สิงห์วังชา นักมวยชาวไทย จึงได้ชิงแชมป์เฉพาะกาลในรุ่นนี้ไป และได้ครองแชมป์
จนกระทั่งในวันที่ 4 เมษายน ปีต่อมา ชิมิซุก็ได้มีโอกาสตัดสินความเป็นแชมป์โลกตัวจริงกับเทพฤทธิ์ ที่โยโกฮามะ แต่เป็นฝ่ายแพ้ทีเคโอยก 9 ต่อเทพฤทธิ์

**เกียรติประวัติ**
แชมป์โลก WBA รุ่นซูเปอร์ฟลายเวท (2011)
**ชิง 31 สิงหาคม 2011 ชนะคะแนน อูโก กาซาเรส (เม็กซิกัน) ที่ โตเกียว- แชมป์ญี่ปุ่นรุ่นฟลายเวท (2007)- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นฟลายเวท เมื่อ 6 เมษายน 2007 แพ้น็อค พงษ์ศักดิ์เล็ก ศิษย์คนองศักดิ์ (ไทย) ยก 7 ที่ สระบุรี
** ชิงแชมป์โลก WBC รุ่นฟลายเวท เมื่อ 30 กรกฎาคม 2008 แพ้น็อค ไดซูเกะ ไนโต (ญี่ปุ่น) ยก 10 ที่ โตเกียว
** ชิงแชมป์โลก WBA รุ่นซูเปอร์ฟลายเวท เมื่อ 4 เมษายน 2012 แพ้ทีเคโอ เทพฤทธิ์ สิงห์วังชา (ไทย) ยก 9 ที่ โยโกฮามะ

**อ้างอิง**
  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:บุคคลจากฟูกูอิ
หมวดหมู่:แชมป์โลก WBA
ธัมมวิจยะ

ธัมมวิจยะ (ธัมมะวิจะยะ) คือ การหาความจริง มี 3 อย่างคือ - สุตธรรมวิจย การหาความจริงจากการรับมาจากผู้อื่น เช่นฟังมา อ่านหนังสือมา ข้อดีคือได้ง่าย ข้อเสียสิ่งที่รู้มาอาจไม่จริง เชียงใหม่อาจไม่ได้อยู่ทิศเหนือของประเทศไทยก็ได้ - จินตธรรมวิจย การหาความจริงจากการคิด เช่นเห็นเก้าอี้ ลอยน้ำได้ เก้าอี้อีกอันเป็นไม้ย่อมลอยน้ำ ได้เหมือนกัน ข้อเสีย กลไกทางตรรกศาสตร์มีข้อจำกัด คือ เช่น ไม่มีกิเลสคือพระอรหันต์ ก้อนหินไม่มี กิเลส ก้อนหินคือพระอรหันต์ สิ่งที่ใส่ดอกไม้คือแจกัน เอากะละมังใส่ดอกไม้ กะละมังคือแจกัน เป็นต้น ข้อดีคือไว ไม่ต้องพิสูจน์มาก ข้อเสียคืออาจผิดพลาด - ภาวนาธรรมวิจย ภาวนาแปลว่าทำให้เกิดมีเกิดเป็น หมายถึงการหาความจริงจากการทดลอง เช่น เอานิ้วจิ้มน้ำแข็งจะรู้สึกเย็น ทดลองกี่ครั้งก็เหมือนเดิม ข้อดีคือแน่นอนถูกต้อง ข้อเสียคือช้าถ้าจะทำทุกเรื่อง ดังนั้นเราจึงควรต้องใช้ทั้ง 3 อย่างร่วมกันในแต่ล่ะกรณี
หมวดหมู่:ศาสนาพุทธ
มิยุกิ คัมเบะ

มิยุกิ คันเบ (Kanbe Miyuki) เกิดเมื่อวันที่  7 พฤษภาคม พ.ศ. 2527 และเสียชีวิตเมื่อวันที่ 18 มิถุนายน พ.ศ. 2551 (อายุ 24 ปี) เป็นนักแสดง ชาวญี่ปุ่น ที่แจ้งเกิดจากการรับบทเป็น ซึกิโนะ อุซากิ ในเซเลอร์มูนมิวสิเคิล ในปี ค.ศ. 2000 - ค.ศ. 2001
เนื่องจากมีปัญหาเรื่องสุขภาพ เธอจึงต้องยุติการแสดงลงในเดือนกุมภาพันธ์ พ.ศ. 2550 ทั้งที่ยังคงมีการแสดงเรื่อง Les Misérables ฉบับละครเพลงอยู่  จนกระทั่งเมื่อเช้า ของวันที่ 18 มิถุนายน เวลาประมาณ 4:08 นาฬิกา  เธอก็ได้เสียชีวิตลง ด้วยภาวะอาการหัวใจล้มเหลว

**ข้อมูลส่วนตัว**
 ชื่อจริง : มิยุกิ คัมเบะ  (Kanbe Miyuki) - วันเกิด : 7 พฤษภาคม พ.ศ. 2527- สถานที่เกิด : จังหวัดคะนะงะวะ  ประเทศญี่ปุ่น- วันเสียชีวิต : 18 มิถุนายน พ.ศ. 2551 (อายุ 24 ปี)- กรุ๊ปเลือด : O ( โอ )- ส่วนสูง : 161 ซม.- ไซส์รองเท้า : 23.5 ซม.- ของชอบ : ศิลปะ, สีชมพู, สายรุ้ง, วิทยาศาสตร์- งานอดิเรก : วิ่งไกล, เดินเล่น,  เล่นเทนนิส, คุยโทรศัพน์, ไปหาเพื่อน- ความสามารถพิเศษ :   เล่นอิเล็คโทน- เวปไซต์ติดต่อ : Miyuki Kanbe @ Rouge Official Web Site

**ผลงาน**

**ละครโทรทัศน์**
 28.11.1999 Moero
Robocon (ตอนที่ 43) ..... Nanako Yokokawa- xx.xx.2001 D-girls Idol Tantei San Shimai Monogatari (ตอนที่ 11)- 20.01.2003 Hatchobori no Nana Nin (ตอนที่ 3) ..... Oyumi- xx.xx.2005 - xx.xx.2006 Kamen Rider Hibiki ..... Hinaka Tachibana- 20.04.2006 - 22.06.2006 Kyoto Chiken no Onna ..... Tamiko Kuraki

**ภาพยนตร์**
 05.07.2003 Battle Royale II (Batoru rowaiaru II: Chinkonka) ..... Kyouko Kakehi- 10.07.2004 69 sixty nine- 03.09.2005 Kamen Rider Hibiki & The Seven Fighting Demons ..... Hinaka Tachibana / Hinako

**เพลง**
 Taiyou no Rakuen ~Promised Land~ (First opening theme การ์ตูนเรื่อง "Mermaid Melody Pichi Pichi Pitch")- Rainbow Notes♪ (Second opening theme การ์ตูนเรื่อง "Mermaid Melody Pichi Pichi Pitch")

**แหล่งข้อมูลอื่น**
  เว็บไซต์อย่างเป็นทางการ -  Anime News Network -  ข่าวการเสียชีวิตจาก Sanspo date=2008-06-23  -  ข่าวการเสียชีวิตแปลไทยจาก Cartoon date=2008-06-26  - name=Miyuki Kanbe 
หมวดหมู่:นักแสดงหญิงชาวญี่ปุ่น
หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่เสียชีวิตในปี พ.ศ. 2551
หมวดหมู่:นักร้องป็อปญี่ปุ่น
หมวดหมู่:นางแบบญี่ปุ่น
เทอร์โบ: อะพาวเวอร์เรนเจอร์มูฟวี่

เทอร์โบ: อะพาวเวอร์เรนเจอร์มูฟวี่ (Turbo: A Power Rangers Movie) เป็นภาพยนตร์ภาคจากไมตี้ มอร์ฟฟิน พาวเวอร์เรนเจอร์ เดอะมูฟวี่ อำนวยการสร้างโดย Jonathan Tzachor บริษัทซาบานเอ็นเตอร์เทนเมนต์ และจัดจำหน่ายทเวนตีธ์เซนจูรีฟอกซ์ โดยโดยออกฉายในวันที่ 28 มีนาคม ค.ศ. 1997

**ตัวละคร**
 Tommy Oliver- Justin Stewart- Adam Park- Tanya Slaon- Kat

**ดูเพิ่ม**
 พาวเวอร์เรนเจอร์ส ฮีโร่ทีมมหากาฬ
Turbo A Power Rangers The Movie
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์อเมริกัน
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์ภาคต่อ
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์พาวเวอร์เรนเจอร์
Turbo A Power Rangers The Movie
หมวดหมู่:ซากดึกดำบรรพ์ในประเทศไทย

ในประเทศไทยมีการค้นพบซากดึกดำบรรพ์ของสิ่งมีชีวิตหลากหลายกลุ่ม ทั้งพืชและสัตว์
หมวดหมู่:ซากดึกดำบรรพ์
หมวดหมู่:ประวัติศาสตร์ไทย
ภูเวียงโกซอรัส

ภูเวียงโกซอรัส สิรินธรเน (Phuwiangosaurus; หมายความว่า "สัตว์เลื้อยคลานยักษ์แห่งภูเวียง") เป็นสกุลของไดโนเสาร์พันธุ์ไททาโนซอร์จากยุคครีเทเชียสตอนต้น (Valanginian-Hauterivian) ในหมวดหินเสาขัว ประเทศไทย ชนิดต้นแบบ P. sirindhornae ได้รับการบรรยายลักษณะโดย Martin, Buffetaut และ Suteethorn ในข่าวประชาสัมพันธ์ พ.ศ. 2536 และตั้งชื่ออย่างเป็นทางการใน พ.ศ. 2537 กรมทรัพยากรธรณีขอพระราชทานชื่อชนิดจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อเฉลิมพระเกียรติพระองค์ท่านที่สนพระทัยงานในด้านธรณีวิทยา และบรรพชีวินวิทยาในประเทศไทย
Phuwiangosaurus เดิมจัดให้อยู่ในกลุ่ม Titanosauria แต่งานวิจัยช่วงล่าสุดจัดให้มีตำแหน่งฐานภายใน Titanosauriformes การวิเคราะห์วิวัฒนาการชาติพันธุ์ที่เสนอโดย D'Emic (2012), Mannion et al. (2013), และ Mocho et al. (2014) จัดให้ Phuwiangosaurus อยู่ใน Euhelopodidae ร่วมกับไดโนเสาร์สกุลอื่นอย่าง Euhelopus และ Tangvayosaurus การวิเคราะห์อื่น ๆ ไม่สามารถหาข้อมูลสนับสนุนการจัดกลุ่มได้ เช่น การจัดให้มาจากหลายชาติพันธุ์ที่ฐานของ Somphospondyli

**การค้นพบและตั้งชื่อ**
มีการค้นพบตัวอย่างชนิด ภูเวียงโกซอรัส สิรินธรเน ที่อุทยานแห่งชาติภูเวียงใน พ.ศ. 2525 และมีการขุดและเตรียมการต่อไปอีกหลายปี โดย Valérie Martin, Eric Buffetaut และวราวุธ สุธีธร อธิบายตัวอย่างชนิดนี้ให้เป็นสกุลและชนิดใหม่เป็น Phuwiangosaurus sirindhornae ใน พ.ศ. 2537 ชื่อสกุลมาจากภูเวียง บริเวณที่มีการค้นพบฟอสซิล ส่วนชื่อชนิดอุทิศให้แก่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีสำหรับความสนพระทัยในด้านบรรพชีวินวิทยาของประเทศไทยp=1089

**ฟอสซิล**

**รายละเอียด**
เทียบขนาดกับมนุษย์
ภูเวียงโกซอรัสเป็นซอโรพอดขนาดกลางที่มีความยาวเกือบ ft โดยมีมวลประมาณ 17 ตันp=205

**อ้างอิง**

**ข้อมูล**
 date = 2020-07-15 - doi-access = free- url = http://sp.lyellcollection.org/lookup/doi/10.1144/SP315.15- date = 1994- date = 1994
*cite journal|last1=Martin|first1=V. | first2 = V. | last2 = Suteethorn | first3 = E. | last3 = Buffetaut | year=1999|title=Description of the type and referred material of Phuwiangosaurus sirindhornae Martin, Buffetaut and Suteethorn, 1994, a sauropod from the Lower Cretaceous of Thailand|journal=Oryctos |volume=2|pages=39–91
*isbn=9780691137209- url = https://linkinghub.elsevier.com/retrieve/pii/S1871174X2300029X- url = https://figshare.com/articles/journal_contribution/3454646 - date = 2010-04-01- s2cid = 249702713
หมวดหมู่:ไดโนเสาร์ในประเทศไทย
หมวดหมู่:ไดโนเสาร์ในยุคครีเทเชียส
หมวดหมู่:ซากดึกดำบรรพ์ในประเทศไทย
หมวดหมู่:ซอโรพอด
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
หมวดหมู่:อำเภอภูเวียง
หมวดหมู่:อำเภอเวียงเก่า
ฌ็อง-บาติสต์ บีโย

ฌ็อง-บาติสต์ บีโย (Jean-Baptiste Biot; 21 เมษายน พ.ศ. 2317, ปารีส - 3 กุมภาพันธ์ พ.ศ. 2405, ปารีส) เป็นนักฟิสิกส์ นักดาราศาสตร์ และนักคณิตศาสตร์ชาวฝรั่งเศสในตอนต้นคริสต์ศตวรรษที่ 19 เขาได้ศึกษาถึงทิศทางของแสงเมื่อเดินทางผ่านสารเคมีใดสารเคมีหนึ่ง รวมไปถึงความสัมพันธ์ของกระแสไฟฟ้าและแม่เหล็ก กฎของบีโย–ซาวาร์ซึ่งอธิบายถึงสนามแม่เหล็กที่สร้างโดยกระแสที่คงที่ ได้รับการช่วยเหลืออย่างมากจากเฟลิกซ์ ซาวาร์ บีโยเป็นคนแรก ๆ ที่ได้พบถึงคุณสมบัติของแสงของแร่ไมกา และเพราะฉะนั้นสสารที่อยู่ในไมกาก็ใช้ชื่อแทนเขาคือไบโอไทต์
ไฟล์:Early flight 02561u (5).jpg|thumb|right|200px|บีโยและแก-ลูว์ซักอยู่ในบัลลูนอากาศร้อน ค.ศ. 1804 ภาพวาดจากคริสต์ศตวรรษที่ 19

**หนังสือที่เขียนโดยบีโย**
  Traité élémentaire d'astronomie physique (Klostermann, 1810-1811)-  Traité de physique expérimentale et mathématique( Deterville, 1816)-  Précis de l'histoire de l'astronomie chinoise (impr. impériale, 1861)-  Études sur l'astronomie indienne et sur l'astronomie chinoise (Lévy frères, 1862)-  Mélanges scientifiques et littéraires (Lévy frères, 1858)-  Recherches sur plusieurs points de l'astronomie égyptienne (Didot, 1823)

**บรรณานุกรม**

**แหล่งข้อมูลอื่น**
  Catholic Enyclopedia article
หมวดหมู่:บุคคลจากปารีส
หมวดหมู่:นักฟิสิกส์ชาวฝรั่งเศส
หมวดหมู่:นักประกอบแว่น
หมวดหมู่:นักคณิตศาสตร์ชาวฝรั่งเศส
หมวดหมู่:นักคณิตศาสตร์ในคริสต์ศตวรรษที่ 19
หมวดหมู่:สมาชิกอากาเดมีฟร็องแซซ
หมวดหมู่:ศิษย์เก่าจากเอกอลปอลีแต็กนิก
ลักขณวันตะ

ลักขณะ คือ สิ่งที่ใช้เป็นจุดสังเกต, เครื่องหมายที่ใช้กำหนดเพื่อดูลักขณวันตะ
*ลักขณวันตะ คือ สิ่งใดสิ่งหนึ่งที่มีจุดสังเกตอยู่, สิ่งที่มีลักขณะ ซึ่งสามารถสังเกตหรือพิจารณาได้ด้วยการคิดถึงลักขณะ

**อ้างอิง**
หมวดหมู่:คำศัพท์ศาสนาพุทธ
ลักษณะ (ศาสนาพุทธ)

ลักษณะ (ลกฺขณํ) แปลว่า เครื่องทำสัญลักษณ์, เครื่องกำหนด, เครื่องบันทึก, เครื่องทำจุดสังเกต, ตราประทับ เปรียบได้กับภาษาอังกฤษในคำว่า marker
คำว่าลักษณะนี้ ในพระไตรปิฎกและอรรถกถาใช้เรียกทั้งบัญญัติและปรมัตถ์ โดยมีหลักการแบ่งเป็นหลักอยู่ ดังนี้ 
#ถ้าเป็นปรมัตถธรรม มีสภาวะอยู่จริง เรียกว่า ปัจจัตตลักษณะ หรือ วิเสสลักษณะ เช่น การรับรู้เป็นลักษณะของจิต เพราะทำให้เราสามารถกำหนดเจาะจงลงไปได้ว่า "นี้เป็นจิต ไม่ใช่ดิน" เป็นต้น จะสังเกตได้ว่าลักษณะแบบนี้ก็คือตัวสภาวะนั้น ๆ นั่นเอง เพราะสามารถกำหนดหมายลงไปได้ด้วยตัวเอง เช่น จิตก็คือการรับรู้-การรับรู้ก็คือจิต เป็นต้น ฉะนั้น ท่านจึงตั้งชื่อว่า ปัจจัตตลักษณะ (ปฏิ+อัตต+ลักขณะ) แปลว่า เอกลักษณ์, เอกลักษณ์เฉพาะตัว, สัญลักษณ์ส่วนตัว, ตราส่วนตัว
#ถ้าไม่ใช่ปรมัตถธรรม ไม่มีสภาวะอยู่จริง เรียกว่า "บัญญัติ" เช่น อนิจจลักษณะ เป็นลักษณะของขันธ์ 5 เพราะทำให้เราสามารถกำหนดเจาะจงลงไปได้ว่า "สิ่งนี้เป็นตัวอนิจจัง (ขันธ์) ไม่ใช่นิพพาน", เช่นเดียวกัน นิจจลักษณะก็เป็นลักษณะของนิพพาน เพราะทำให้เราทราบได้ว่า "สิ่งนี้เป็นนิพพาน ไม่ใช่ขันธ์", คำว่า "จักขุปสาท" เป็นลักษณะของตัวจักขุปสาท เพราะทำให้เราระลึกถึงจักขุปสาทนั้นได้ เป็นต้น จะสังเกตได้ว่าลักษณะแบบนี้เป็นสิ่งที่ทำให้ทราบถึงตัวสภาวะได้ (เช่น คำว่า "จักขุปสาท") หรือไม่ก็สามารถจะทำให้ทราบถึงบัญญัติที่มีความเกี่ยวเนื่องกับสภาวะได้ (เช่น อนิจจลักษณะ) เป็นต้น อนึ่ง ไตรลักษณ์ ก็จัดเข้าในลักษณะประเภทที่ 2 นี้ด้วย เพราะท่านระบุไว้ว่าเป็นบัญญัติ

**ดูเพิ่ม**
บัญญัติ
*ไตรลักษณ์
*ลักขณวันตะ

**อ้างอิง**
หมวดหมู่:คำศัพท์ศาสนาพุทธ
การขจัดพิษ

การขจัดพิษ หรือ การถอนพิษ (Detoxification ; อักษรย่อ: Detox) คือ กระบวนการกำจัดของเสียและสารพิษแปลกปลอมที่ตกค้างอยู่ภายในร่างกายให้หมดไปโดยทางการแพทย์ สามารถกิน สิ่งที่มีชีวิตทั้งหลายไม่ได้จำเพาะมนุษย์เท่านั้น นอกจากนี้ยังกินไปถึง กระบวนการเลิกเสพยาเสพติด เช่นการเลิกดื่มสุรา เพื่อให้ร่างกายกลับเข้าสู่สมดุลอีกครั้งหนึ่ง ในทางการแพทย์ เมื่อร่างกายได้รับสารพิษเข้าไป เราสามารถให้ยาแก้พิษ หรือ ล้างสารพิษออกจากร่างกาย ด้วยวิธีการที่เรียกว่า การแยกสารผ่านเยื่อ (Dialysis) หรือ ในบางกรณีอาจใช้สารบางอย่างในการจับสารพิษจำพวกโลหะหนัก เพื่อขจัดออกจากร่างกาย เรียกว่าวิธีการนี้ว่า Chelation therapy
การแพทย์ทางเลือกหลายแขนงพยายามเผยแพร่วิธีการล้างพิษวิธีต่าง ๆ เช่น วิธีล้างพิษด้วยการกินอาหาร แต่วิธีเหล่านี้ยังขาดหลักฐานสนับสนุนว่ามีประโยชน์ต่อสุขภาพ กองทุน sense about science ของอังกฤษกล่าวชัดแจ้งว่า ผลิตภัณฑ์ล้างพิษส่วนใหญ่ขาดหลักฐานสนับสนุน ถือได้ว่าเป็นการเสียเงินโดยเปล่าประโยชน์

**อ้างอิง**
หมวดหมู่:สุขภาพ
หมวดหมู่:การขจัดพิษ
จตุกโกฏิ

“จตุกโกฏิ” หรือ “จตุกโกณะ” แปลว่า สี่มุม (Tetra-Lemma, or Four Coners, or Four Alternatives).
จตุกโกฏิ เป็นวิธีคิดแบบหนึ่งของพระพุทธศาสนาฝ่ายมหายาน คล้ายกับลัทธิของสัญชัยเวลัฏฐบุตรในสมัยพุทธกาล โดยมีหลักการดังนี้ :-
1.  It  is  A  (Positive Thesis-Affirmation)
2.  It is not A (Negative Counter-Thesis-Negation)
3.  It is both A and not A (Conjunctive Affirmation of the first two)
4.  It is neither A nor  not A  (Disjunctive Denial of the first two)
โกฏิที่ ๑ เป็นบทตั้งยืนยัน
โกฏิที่ ๒ เป็นบทตั้งแย้งปฏิเสธ
โกฏิที่ ๓ เป็นบทตั้งโดยการรวมโกฏิที่ ๑ และ ๒ เพื่อสร้างข้อเลือกที่ ๓
โกฏิที่ ๔ เป็นบทตั้งที่ปฏิเสธทั้งหมด เพื่อสร้างข้อเลือกที่ ๔
ประเด็นสำคัญอยู่ที่โกฏิที่ ๔ ซึ่งมุ่งที่จะทำให้หมดหนทางที่เราอาจจะกล่าวถึงบางสิ่งบางอย่างต่อไป (It is meant to exhaust the ways) อยู่ในฐานะเป็น “อุตตระ” หมุนกลับไปลบล้างแบบที่ ๑-๓ ได้ทั้งหมด ทฤษฎีจตุกโกฏิถูกสร้างขึ้นมา เพื่อที่จะบอกว่า การตอบปัญหาเกี่ยวกับโลกและชีวิตโดยใช้คำว่า “ใช่(Yes)” หรือ “ไม่ใช่(No)” นั้นเป็นการให้คำตอบที่ไม่ยุติธรรมต่อสัจภาวะ ไม่สามารถให้เข้าถึงคำตอบที่ถูกต้องได้  ยิ่งอธิบายความมากก็ยิ่งห่างไกลจากสัจภาวะ จตุกโกฏิของนาคารชุนเพื่อจะพิสูจน์ว่าทรรศนะใด ๆ ก็ตามที่ใครก็ตามแสดงออกมาล้วนไม่ถูกต้อง นาคารชุนสร้างจตุกโกฏิขึ้นมาไม่ได้มีจุดประสงค์ที่จะพิสูจน์ทรรศนของตนเอง ดังข้อความว่า
"ถ้าข้าพเจ้าสร้างสมมติฐาน(หรือบทตั้ง)ขึ้นมา  พวกคุณอาจจะพบความบก  พร่องเกี่ยวกับสมมติฐานนั้นได้ เนื่องจากข้าพเจ้าไม่มีสมมติฐานที่จะสร้าง    ปัญหาที่จะพิสูจน์ว่ามันจริงหรือไม่จริง จึงไม่เกิดขึ้น"
นาคารชุนถือคติว่า “เมื่อไม่มีแผลบนฝ่ามือ ยาพิษก็ไม่สามารถซึมซาบเข้าไปได้” และท่านได้นำวิภาษวิธีแบบจตุกโกฏิไปใช้ตอบโต้คน ๒ พวก คือ (๑)พวกยึดถือคัมภีร์อย่างเคร่งครัด และมีศรัทธาโดยไม่ต้องพิสูจน์-Dogmatist=พวกสิทธันตนิยม (๒)พวกเหตุผลนิยม พยายามอธิบายธรรมชาติโดยกระบวนการแห่งเหตุผล-Rationalist

**อ้างอิง**
หมวดหมู่:ตรรกศาสตร์
หมวดหมู่:ลัทธิ
จตุกโกฏิ
จตุกโกฏิ
โรงเรียนแม่ใจวิทยาคม

โรงเรียนแม่ใจวิทยาคม เป็นโรงเรียนมัธยม  อยู่ใน อำเภอแม่ใจ จังหวัดพะเยา
โรงเรียนแม่ใจวิทยาคม
เริ่มก่อตั้งเมื่อ พ.ศ. 2515 โดยอำเภอแม่ใจได้สงวนที่ดิน ไว้ที่หมู่ที่ 9 ต.ศรีถ้อย อ.แม่ใจ จ.พะเยา  มีเนื้อที่ 49 ไร่ 3 งาน 20 ตารางวา โดยหาเงินทุนจากเงินบริจาค 42,200 บาท  ได้รับความอนุเคราะห์จากแขวงการทางพะเยา นำรถมาเกรดได้พื้นที่ 20 ไร่ และได้เงินสมทบเพิ่มอีก 20,000 บาท รวม 62,200 บาท ได้รับอนุมัติให้เปิดชั้น มศ. 1 จำนวน 1 ห้อง สาขาอำเภอพะยา มีนักเรียนมาสมัคร 65 คน รับได้ 45 คน  โดยครั้งแรกอาศัย โรงเรียนบ้านศรีถ้อยเรียนชั่วคราว ทางอำเภอได้ก่อสร้างอาคารฝึกงาน 1 หลัง ขนาด 10 x 22 เมตร  และได้ย้ายนักเรียนจากโรงเรียนบ้านศรีถ้อยมาเรียนเมื่อวันที่ 12 สิงหาคม 2515 จนจึงปัจจุบันนี้

**แหล่งข้อมูลอื่น**
  เว็บไซต์โรงเรียนแม่ใจวิทยาคม date=2008-06-09 -  กลุ่มบนเฟสบุ๊ค
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพะเยา
หมวดหมู่:โรงเรียนมัธยมศึกษาประจำอำเภอในจังหวัดพะเยา
หมวดหมู่:สิ่งก่อสร้างในอำเภอแม่ใจ
ถนนลาดปลาเค้า

ถนนลาดปลาเค้า (Thanon Lat Pla Khao) คือชื่อถนนสายหนึ่งของกรุงเทพมหานครที่อยู่ในการดูแลของสำนักการโยธา โดยเป็นถนนที่เชื่อมระหว่างถนนเสนานิคม 1 ถนนประเสริฐมนูกิจ และถนนรามอินทรา
ชื่อถนนนั้นมาจากชื่อชุมชน คือ ชุมชนลาดปลาเค้า บริเวณที่ตั้งของชุมชนมีวัดชื่อ วัดลาดปลาเค้า เป็นวัดเก่าแก่ก่อตั้งมาก่อน พ.ศ. 2409 เดิมมีชื่อเรียกว่า "ราบปลาเค้า" เนื่องจากเป็นพื้นที่ราบ และมีปลาเค้า ซึ่งเป็นปลาหนังน้ำจืดชุกชุม ต่อมาจึงได้เพี้ยนเป็น ลาดปลาเค้า อย่างในปัจจุบัน

**อ้างอิง**

**แหล่งข้อมูลอื่น**
100.604217
ลาดปลาเค้า
ลาดปลาเค้า
ลาดปลาเค้า
หมวดหมู่:สกุลอภัยวงศ์

หมวดหมู่:ชาวไทยเชื้อสายเขมร
หมวดหมู่:นามสกุลพระราชทาน
หมวดหมู่:ตระกูลของนายกรัฐมนตรีไทย